નોંધનીય છે કે, આ બંન્ને ફિલ્મો પહેલાં 26 જાન્યુઆરી, 2017ના રોજ રિલિઝ થવાની હતી; ત્યાર બાદ 5 દિવસની રજાઓને ધ્યાનમાં રાખતાં રાકેશ રોશને 'કાબિલ'ની રિલિઝ ડેટ એક દિવસ આગળ વધારી 25 જાન્યુઆરી કરી નાંખી હતી. આ નિર્ણયનું એક કારણ એ પણ કહી શકાય કે રાકેશ રોશન શાહરૂખની બહુચર્ચિત ફિલ્મ 'રઇસ' સાથેની ટક્કર ટાળવા માંગતા હોય. જો કે, હવે લાગે છે કે ફિલ્મ કાબિલે રઇસ સામે ઝીંક ઝીલવી જ પડશે, કારણ કે શાહરૂખ પણ પોતાની ફિલ્મ 25 જાન્યુઆરીના રોજ જ રિલિઝ કરશે એવી ખબરો મળી રહી છે.